കേന്ദ്രസര്ക്കാര് ക്രിപ്റ്റോ ബില് അവതരിപ്പിച്ചേക്കുമെന്ന് റിപ്പോര്ട്ട് ന്യൂഡല്ഹി: ക്രിപ്റ്റോ കറസികളെ ഉല്പന്നമാക്കി കണക്കാക്കി പുതിയ ക്രിപ്റ്റോ ബില് രൂപീകരിക്കാന് സര്ക്കാര് ഒരുങ്ങുന്നതായി സൂചന. ക്രിപ്റ്റോ കറന്സികള് സംബന്ധിച്ച പുതിയ കരട് ബില്ലില് ആണ് ക്രിപ്റ്റോകറന്സികളെ അവയുടെ ഉപയോഗമനുസരിച്ച് നിര്വ്വചിക്കാന് സര്ക്കാര് തയ്യാറെടുക്കുന്നത്. ഇതാദ്യമായാണ് ക്രിപ്റ്റോകള്ക്ക് ഇങ്ങനെ ഒരു തരം തിരിക്കല്. നികുതി ഈടാക്കുന്നിനും നിക്ഷേപം ഉള്പ്പെടെയുള്ള ആവശ്യങ്ങള്ക്കും ക്രിപ്റ്റോയെ ഉല്പന്നം, ആസ്തി നിര്വചനത്തിന് കീഴില് കൊണ്ട് വരികയാണ് ലക്ഷ്യം. ക്രിപ്റ്റോക്ക് മേല് കൂടുതല് നികുതി ചുമത്താന് ആണ് സര്ക്കാരിന്െറ പദ്ധതി എന്നാണ് സൂചന. ഇതാദ്യമായാണ് ക്രിപ്റ്റോകറന്സിയെ ഉപയോഗവും സാങ്കേതികവിദ്യയും അനുസരിച്ച് തരംതിരിക്കുന്നത് എന്ന് ഇക്കണോമിക് ടൈംസ് റിപ്പോര്ട്ട് ചെയ്യുന്നു. സര്ക്കാരിന്െറ ഔദ്യോഗിക ഡിജിറ്റല് കറന്സിയല്ലാതെ മറ്റൊന്നും അംഗീകരിക്കില്ലെന്ന സര്ക്കാരിന്െറ നിലപാടില് അയവു വരുന്നതായാണ് ഏറ്റവും പുതിയ റിപ്പോര്ട്ട് സൂചിപ്പിക്കുന്നത്. രാജ്യത്ത് സ്വകാര്യ ക്രിപ്റ്റോ കറന്സി ഇടപാടുകള് സര്ക്കാര് നിരോധിച്ചേക്കും എന്നായിരുന്നു ആദ്യകാലത്തെ റിപ്പോര്ട്ടുകള്. ക്രിപ്റ്റോ ഇടപാടുകളെ കുറിച്ച് പഠിക്കാന് പ്രത്യേക ഉന്നതതല സമിതിയെ നിയോഗിച്ചിരുന്നു. ബിറ്റ്കോയിന് എഥീറിയം, ഡോഷ്കോയിന് തുടങ്ങിയസ്വകാര്യ ക്രിപ്റ്റോ കറന്സികളിലുമുള്ള ഇടപാട് നടത്താന് എക്സേചേഞ്ചുകള്ക്ക് അനുമതിയുണ്ടാകില്ലെന്ന രീതിയില് പ്രചരിച്ചിരുന്ന വാര്ത്തകള് അസ്ഥാനത്താക്കുന്നതാണ് പുതിയ സൂചന . ഉടന് തന്നെ ക്രിപ്റ്റോ കറന്സി ബില് മന്ത്രിസഭയില് അവതരിപ്പിച്ചേക്കും. നിലവില് സര്ക്കാര് നിയന്ത്രണത്തില് അല്ലാത്ത ക്രിപ്റ്റോ വ്യാപാരത്തെ നികുതി വലയില് ആക്കുന്നത് മുതല് അനധികൃത ഇടപാടുകള് തടയുന്നതിനും വ്യാപാരം നിയന്ത്രിക്കുന്നതിനുമുള്ള നിര്ദേശങ്ങള് കരടു ബില്ലില് ഉണ്ടായേക്കും. കരട് ബില്ലില് ഇടപാട് നടത്തുന്ന കമ്ബനികള്ക്കും വ്യക്തികള്ക്കും നിയന്ത്രണങ്ങള് കൊണ്ടു വരുന്ന നടപടികള്ക്ക് ശുപാര്ശ ഉണ്ടെന്നാണ് സൂചന. എന്നാല് പൂര്ണമായൊരു നിരോധനം ഉണ്ടായേക്കില്ല. ക്രിപ്റ്റോകളോടുള്ള സമീപനത്തില് ബാങ്കുകളും അയവു വരുത്തി തുടങ്ങിയിട്ടുണ്ട്.നിലവില് 70 ലക്ഷം ഇന്ത്യക്കാരുടെ കൈയ്യിലായി നൂറ് കോടിക്ക് മുകളില് മൂല്യമുള്ള ക്രിപ്റ്റോ കറന്സിയുണ്ടെന്നാണ് അനുമാനം. ഒരു വര്ഷത്തിനുള്ളില് 700 ശതമാനത്തിന്റെ വര്ധനയാണ് ക്രിപ്റ്റോ നിക്ഷേപങ്ങളില് ഉണ്ടായത്. ഇതു കൂടെ കണക്കിലെടുത്തായിരിക്കും സര്ക്കാര് പുതിയ നിയമം കൊണ്ടു വരിക.